गोव्याच्या जवळच्या मालवण येथील विठोबा अण्णा हडप यांनी ग्वाल्हेरला जाऊन शास्त्रीय संगीताची साधना केली. या संगीत विद्येच्या प्रसारासाठी देशभ्रमण करून अखेरीस ते गोव्यात बांदोडे या गावी आले. या गावात राहून त्यांनी अनेकांना शास्त्रीय संगीताची तालीम दिली. विठोबा अण्णांच्या शिष्या सरस्वतीबाई बांदोडकर या गोमंतकातील पहिल्या शास्त्रीय संगीत शिकलेल्या स्त्री कलावंत. सरस्वतीबाईंनंतर शाणेबाई रामनाथकर, पेडणे महालातील जयाबाई, जनाबाई, धृपद गायनात लौकिक मिळवलेल्या जनाबाईंच्या बहिणी कल्याण व शहाणी या सर्व विठोंबाच्या शिष्या होत. विठोबा अण्णांनंतर ग्वाल्हेर घराण्याची तालीम घेऊन गवई अनंतबुवा आले. त्यांनी रामुबाई कपिलेश्वरींना शिकवले. त्यानंतर गोव्यात ख्याल गायकी प्रचारात आणली ती बाळकृष्णबुवा इचलकरंजीकर यांचे शिष्य दत्तुबुवा भिडे यांनी.

झी मराठी द्वारे मराठी मनोरंजन विश्वात एक नवी क्रांतीची लाट आली. अल्पावधीतच ही वाहिनी रसिकांच्या पसंतीला उतरली.. झी मराठी ने कार्यक्रमांच्या अनेक नव्या संकल्पना मराठी टेलिव्हिजनवर राबवल्या. या वाहिनीने रात्रीच्या (PRIME TIME) दैनंदिन मालिका, संगीत-नृत्याचे रिॲलिटी शोज, चित्रपटांना, मालिकांना पुरस्कार देणारे सोहळे यांसारखे अनेक प्रकारचे कार्यक्रम दाखवायला सुरुवात केली. असे कार्यक्रम त्यापूर्वी केवळ हिंदी वाहिन्यांवर असत..

ब्रायन क्रॅन्स्टन (Bryan Cranston; जन्म: ७ मार्च १९५७) हा एक अमेरिकन रंगमंच अभिनेता, पटकथाकार, चित्रपट निर्माता, दिग्दर्शक व अभिनेता आहे. ब्रेकिंग बॅड नावाच्या धारावाहिकामध्ये वॉल्टर व्हाईट ह्या प्रमुख पात्राच्या भूमिकेसाठी तो ओळखला जातो. वॉल्टर व्हाईटच्या भूमिकेसाठी क्रॅन्स्टनला ४ वेळा सर्वोत्तम दूरचित्रवाणी अभिनेत्यासाठीचा एमी पुरस्कार तसेच एकदा गोल्डन ग्लोब पुरस्कार मिळाला. ह्याखेरीज झाइनफेल्ड व इतर अनेक लोकप्रिय मालिकांमध्ये देखील तो चमकला.

वेंब्ली स्टेडियम हे लंडनच्या ब्रेंट बोरोमधील एक फुटबॉल स्टेडियम आहे. १९२३ साली बांधलेले जुने वेंब्ली स्टेडियम पाडून त्याच जागेवर २००७ साली हे नवे स्टेडियम बांधण्यत आले. ९०,००० आसनक्षमता असलेले वेंब्ली हे युरोपातील दुसऱ्या क्रमांकाचे मोठे (कँप नोउ खालोखाल) फुटबॉल स्टेडियम आहे.